Цяпер актывісты рэгіянальнай грамадскай арганізацыі “Нацыянальна-культурная аўтаномія беларусаў у Томскай вобласці” шмат робяць, каб мясцовыя беларусы памяталі свае традыцыі, мову, культуру. За падзвіжніцкую працу кіраўніца суполкі Любоў Адаскевіч ушанавана шматлікімі ўзнагародамі Беларусі, сярод іх — і медаль Францыска Скарыны. Імпрэзы, якія праводзяць беларусы, збіраюць звычайна шмат людзей: прыходзяць як супляменнікі, так і тыя, хто цікавіцца гісторыяй, культурай Беларусі.